text: Trykket lettede da Thomas Bo Larsen sprang ud som ordblind 
  04 oktober 2017 kl. 12.30
  Da han var ung, skjulte han, at han var ordblind. Det gør han ikke mere. Det er en lettelse, siger den kendte skuespiller.
  Det vigtigste er, at hun ikke opdager, at jeg er ordblind. Derfor skriver jeg ikke et kærestebrev. Jeg siger det til hende i stedet.
  Sådan var virkeligheden for skuespilleren Thomas Bo Larsen, dengang han var ung, havde en kæreste og endnu ikke var sprunget ud som ordblind. Han var flov, skjulte det bag afledningsmanøvrer og fandt andre løsninger.
  I dag er han for længst sprunget ud som ordblind, som han kalder det, og det er en befrielse, siger han til TV Syd.
  I dag fortalte han om sin det til 700 skoleelever i Hedensted. De var inviteret til en anderledes temadag om ordblindhed. Overskriften var, at det kan lade sig gøre, du kan nå dine drømmes mål, hvis du holde fast og træner det, du ikke er så god til.
  Hør Thomas Bo Larsen fortælle om sin ordblindhed i klippet her:
  
  Så mange ordblinde er der i Danmark:
  Ingen kender det præcise antal. Foreningen Nota, som varetager ordblindes interesser, anslår, at det er ca. 3,5 pct. af befolkningen, dvs. cirka 200.000 danskere.
  
  
  